ΓΡΑΠΤΗ ΕΡΩΤΗΣΗ E-2500/02

υποβολή: Laura Gonzlez lvarez (GUE/NGL) προς την Επιτροπή

(9 Σεπτεμβρίου 2002)

Θέμα: Απειλές για την ιστορική, πολιτιστική, κοινωνική και οικολογική κληρονομιά της Σεβίλλης(Ισπανία)

Ενώσεις πολιτών καθώς και πολιτιστικές, επαγγελματικές, οικολογικές και συνδικαλιστικές οργανώσεις συγκεντρώθηκαν στη Σεβίλλη για να διεκδικήσουν μια κατάλληλη να κατοικηθεί πόλη με ένα σύμφωνο των πολιτών για την κινητικότητα στο ιστορικό κέντρο της πόλης, το οποίο βασίζεται σε συστάσεις και οδηγίες της ΕΕ που αφορούν το περιβάλλον στις αστικές ζώνες, τη μείωση των εκπομπών CO2, τον περιορισμό της ατμοσφαιρικής ρύπανσης και της ηχορύπανσης. Τέλος, οι πολίτες αυτοί προασπίζονται την ιστορική, πολιτιστική, κοινωνική και οικολογική κληρονομιά της πόλης.

Η πλατφόρμα αυτή μας μετέδωσε τις ανησυχίες της για την κατασκευή τριών χώρων στάθμευσης σε μια μνημειακή ζώνη μοναδικής χωροταξικής μορφής, παρά το γεγονός ότι οι εμπειρογνώμονεςποστηρίζουν ότι στη ζώνη αυτή πρέπει να περιοριστεί η χρήση των ιδιωτική οχημάτων, ότι θα πρέπει να επεκταθούν οι πεζόδρομοι και να αποφεύγεται η αυθαίρετη κοπή δένδρων που πρόκειται να συμβεί στο άλσος του Ηρακλή, χαρακτηριστική τοποθεσία της πόλης.

Τι μέτρα μπορεί να λάβει η Επιτροπή για να διασφαλίσει την εφαρμογή της κοινοτικής νομοθεσίας στη συγκεκριμένη αυτή περίπτωση, και ιδίως της οδηγίας 85/337/ΕΟΚ(1) σχετικά με την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον·

(1) ΕΕ L 175 της 5.7.1985, σελ. 40.

Απάντηση της κυρίας Wallstrm εξ ονόματος της Επιτροπής

(22 Οκτωβρίου 2002)

Σύμφωνα με την οδηγία 85/337/ΕΟΚ του Συμβουλίου της 27ης Ιουνίου 1985 για την εκτίμηση των επιπτώσεων ορισμένων σχεδίων δημοσίων και ιδιωτικών έργων το περιβάλλον, όπως τροποποιήθηκε από την οδηγία 97/11/ΕΚ του Συμβουλίου της 3ης Μαρτίου 1997(1), για ορισμένους τύπους έργων που απαριθμούνται απαιτείται να διενεργείται εκτίμηση των περιβαλλοντικών επιπτώσεών τους (ΕΠΕ) προτού χορηγηθεί άδεια. Τα έργα για τα οποία εφαρμόζεται η οδηγία περιλαμβάνονται σε δύο παραρτήματα. Για τους τύπους έργων που απαριθμούνται στο παράρτημα Ι της οδηγίας απαιτείται πάντοτε εκτίμηση περιβαλλοντικών επιπτώσεων. Για τα έργα που απαριθμούνται στο παράρτημα ΙΙ της οδηγίας απαιτείται ΕΠΕ εάν ενδέχεται να έχουν σημαντικές επιπτώσεις στο περιβάλλον.

Οι χώροι στάθμευσης αυτοκινήτων απαριθμούνται στο παράρτημα ΙΙ της οδηγίας (10.β — Έργα αστικής ανάπτυξης, συμπεριλαμβανομένης της κατασκευής εμπορικών κέντρων και χώρων στάθμευσης αυτοκινήτων) και, σύμφωνα με την οδηγία, απαιτείται ΕΠΕ εάν το έργο ενδέχεται να έχει σημαντικές επιπτώσεις στο περιβάλλον. Στην οδηγία δεν καθορίζεται τι θεωρείται ως σημαντική επίπτωση και η αρμόδια αρχή πρέπει να αποφασίσει επί του θέματος κατά περίπτωση ή εφαρμόζοντας κατώτατα όρια. Σύμφωνα με το άρθρο 4 παράγραφος 4 της οδηγίας πρέπει να δημοσιεύεται η απόφαση σχετικά με τον καθορισμό του κατά πόσον απαιτείται ΕΠΕ για έργο πουπάγεται στο παράρτημα ΙΙ. Όταν απαιτείται ΕΠΕ, ο κύριος του έργου πρέπει να συντάξει δήλωση σχετικά με τις ενδεχόμενες επιπτώσεις του έργου στο περιβάλλον. Η δήλωση αυτή πρέπει να τίθεται στη διάθεση των αρμόδιων για το περιβάλλον αρχών και του κοινού προς σχολιασμό. Η δήλωση και τα σχόλια που διατυπώνονται επ' αυτής πρέπει να συνεκτιμούνται κατά τη λήψη της απόφασης σχετικά με το κατά πόσον το έργο θα πρέπει να προχωρήσει ή όχι. Πληροφορίες σχετικά με την τελική απόφαση πρέπει επίσης να τίθενται στη διάθεση του κοινού.

Σε περίπτωση που το Αξιότιμο Μέλος του Κοινοβουλίου θεωρεί ότι δεν τηρήθηκαν στην συγκεκριμένη περίπτωση οι απαιτήσεις της οδηγίας έχει τη δυνατότητα ναποβάλει καταγγελία στην Επιτροπή, συνοδευόμενη με τις σχετικές αποδείξεις.

(1) ΕΕ L 73 της 14.3.1997.